Държавен вестник, бр. 71, 2023 г., стр. 25

БРОЙ  71	
Д Ъ Р Ж А В Е Н  В Е С Т Н И К 	
СТР.  25  
БЕТП АД, ако и доколкото това е резултат 
от груба небрежност или умишлени действия, 
извършени от неговите служители. Освен това, 
БЕТП АД носи отговорност за работата на 
електронната платформа, използвана само в 
съответствие с Правилата на пазара на БЕТП. 
БЕТП АД по никакъв начин не носи отговор-
ност за вредите, настъпили от невъзможност 
или трудност на неин член да получи достъп 
до електронната платформа, дължащи се на 
техническите характеристики на използва-
ните от него хардуер или оборудване. БЕТП 
АД не носи отговорност и за косвени вреди, 
като търговски загуби, преустановяване на 
стопанска дейност, търговски нарушения от 
всякакъв вид, загуба на печалба, дължаща се 
на липсата на комуникация или обработка на 
Поръчка, съдебни производства, предприети 
срещу членове на пазара на БЕТП от трета 
страна. 
5. Форсмажорни обстоятелства са непред-
видени и непредотвратими събития или ком-
бинация от събития от извънреден характер, 
извън контрола на страните, възникнали след 
започване на търговия от страна на члена 
на БЕТП, включващи, но неограничаващи 
се до: война, саботаж, въстания, революция, 
бунт, експлозия, пожар, природни бедствия 
(наводнения, земетресения, гръм, буря, ураган, 
торнадо, проливен дъжд, градушка, свличане, 
срутвания на земни маси, заледявания и др.), 
доколкото тези събития са в пряка причин-
но-следствена връзка с неизпълнението на 
задълженията по Правилата на пазара на 
БЕТП на основание чл. 306 от Търговския 
закон. Страните взаимно се уведомяват за 
възникнала непреодолима сила по официален 
път. Дружеството задължително разполага с 
документ от съответния компетентен орган 
за възникналата непреодолима сила.
(11) Подсъдност. 
1. Всички спорове, възникнали във връз-
ка с приложението на настоящите Правила, 
включително Договора за членство, относно 
тяхната валидност, тълкуване, изпълнение, 
неизпълнение или прекратяване на права и 
задължения ще бъдат решавани от Арбитраж 
към „Софийска стокова борса“ – АД.
2. Членът на пазара на БЕТП е длъжен да 
спазва и да се съобразява с всички разпоредби, 
отнасящи се до неговата дейност, договорните 
документи, всички други документи, изпратени 
до него от БЕТП АД. Членовете на пазара на 
БЕТП гарантират, че притежават необходи-
мите умения за изпълнение на дейностите в 
съответствие с Правилата на пазара на БЕТП. 
(12) Поверителност. 
1. Всяка страна се задължава да пази тър-
говската тайна и да се въздържа от разкриване 
на информация на трети лица, безплатно или 
срещу заплащане и под каквато и да е форма. 
2. Всяка страна се задължава да пази 
информацията, която получава от другата 
страна при изпълнение на дейностите си, от-
насяща се до бизнеса, търговската политика, 
индустриалната стратегия, управленските или 
организационните планове, компютърните 
приложения и всякаква друга информация, 
определена като поверителна и, като цяло, 
всяка информация или документ от финан-
сов, икономически, технически, свързан с 
информационните технологии, търговски 
или социален характер, без предварителното 
писмено разрешение на другата страна, по-
сочващо ползвателя на такава информация 
и съдържанието є. 
3. Освен посоченото в т. 1 и 2, двете страни 
се задължават да не разкриват на трети страни 
концепциите, идеите, ноу-хауто и техниките, 
разкрити от която и да е от страните при 
изпълнението на Договора за членство. 
4. Членът на пазара на БЕТП гарантира, 
че никоя трета страна няма да има достъп 
или да придобие поверителна информация, 
касаеща дейността, делата, потребителите, 
клиентите или доставчиците на БЕТП АД.
5. Въпреки изложеното по-горе всяка 
страна има право да съобщава на доставчи-
ците на услуги или подизпълнители по свой 
избор информацията, получена от другата 
страна, която е строго необходима за предос-
тавянето на техните услуги, при спазване на 
разпоредбите на ал. 1. Доставчици на услуги 
и подизпълнители, както и информация на 
компетентните органи, която те могат да 
изискат съгласно приложимите законови или 
подзаконови актове или Правилата на пазара 
на БЕТП. 
6. Разпоредбите на ал. 12 остават в сила, 
включително след прекратяване на Договора 
за членство на пазара на БЕПТ, за срок от 
пет години.
Г л а в а  ч е т в ъ р т а
ОПЕРАТИВНИ ПРАВИЛА
Раздел I
Продукти на пазара на БЕТП
Чл. 24. (1) Продуктите, които се търгуват 
на пазара на БЕТП, са обособени в Кратко-
срочен (Spot) сегмент и Дългосрочен (Forward) 
сегмент.
(2) Продукти от Краткосрочен (Spot) сегмент.
Продуктите от Краткосрочния (Spot) сег-
мент осигуряват възможност за сключване 
на сделки с доставка на виртуална търговска 
точка (ВТТ) и на локална (физическа) точка. 
Краткосрочните продукти са включително, 
но не само: стандартизирани краткосрочни 
продукти (следващ час, в рамките на деня, 
ден напред) и други.
(3) Продукти от Дългосрочен (Forward) 
сегмент.